b'\n_START_ARTICLE_\nNeubaufahrzeug\n_START_SECTION_\nZgodovina\n_START_PARAGRAPH_\nProizvodnja tanka se je za\xc4\x8dela leta 1933. Istega leta je Reichswehr (Nacionalna obramba) izdala pogodbo za izdelavo te\xc5\xbekih traktorjev, Gro\xc3\x9ftraktor, ki je bila koda za te\xc5\xbeki tank. Nemci so tank izdelovali prikrito, saj so \xc5\xa1e vedno bili pod pogodbo, ki jim ni dovoljevala razvijati tankov. Tank sta razvijali podjetji Krupp in Rheinmetall-Borsig. Vsako podjetje je naredilo svoj tank. Glavna razlika je bila v postavitvi oro\xc5\xbeja. Oba tanka sta imela glavno kupolo s topom kalibra 75\xc2\xa0mm in sekundarno kupolo s topom kalibra 37\xc2\xa0mm. Rheinmetallov model se je imenoval PzKpfw NbFz V, Kruppov model pa PzKpfw NbFz VI. Leta 1934 sta bila narejena dva tanka z Rheinmetallovo kupolo. S Kruppovo kupolo so bili v letih 1935 in 1936 narejeni trije tanki._NEWLINE_Kljub temu, da tank ni \xc5\xa1el v serijsko proizvodnjo je bil zelo pomemben za takratno Nem\xc4\x8dijo, saj je slu\xc5\xbeil kot propaganda takratni oblasti. Predstavljen je bil tudi na avtomobilski razstavi v Berlinu, ki je bila leta 1939. Trije tanki so sodelovali pri vpadu na Norve\xc5\xa1ko.'